CELEX: 62021TN0614
Language: hr
Date: 2021-09-24 00:00:00
Title: Predmet T-614/21: Tužba podnesena 24. rujna 2021. – KPMG Advisory/Komisija

29.11.2021   
            
            
               HR
            
            
               Službeni list Europske unije
            
            
               C 481/35
            
         
      Tužba podnesena 24. rujna 2021. – KPMG Advisory/Komisija
      (Predmet T-614/21)
      (2021/C 481/49)
      Jezik postupka: talijanski
      
         Stranke
      
      
         Tužitelj: KPMG Advisory SpA (Milano, Italija) (zastupnici: G. Roberti, I. Perego i R. Fragale, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  –
               
               
                  (i.) u skladu s člankom 263. stavkom 4., u cijelosti ili djelomično poništi Decision of 13th July 2021 on the exclusion of KPMG Advisory S.p.A. from participating in award procedures governed by Regulation (EU, Euratom) 2018/1046 of the European Parliament and of the Council or from being selected for implementing Union funds [Ref. Ares(2021)4544873], koja je dostavljena 14. srpnja 2021. (u daljnjem tekstu: pobijana odluka);
               
            
                  –
               
               
                  (ii.) podredno, u skladu s člankom 261. UFEU-a i člankom 143. stavkom 9. Financijske uredbe iz 2018., poništi ili umanji sankciju isključenja i/ili poništi sankciju objavljivanja koje su određene pobijanom odlukom;
               
            
                  –
               
               
                  (iii.) prema potrebi, utvrdi, u skladu s člankom 277. UFEU-a, nezakonitost članka 73. stavka 3. Uredbe 2018/1046 (1) i/ili članka 146. stavka 6. Uredbe 2018/1046;
               
            
                  –
               
               
                  (iv.) i, u svakom slučaju, naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na bitnoj povredi postupka i povredi načela kolegijalnosti.
                  
                              —
                           
                           
                              Tužitelj u tom pogledu ističe da pobijana odluka sadržava bitnu povredu postupka i povredu načela kolegijalnosti jer je nije donijela Komisija, nego glavni direktor povredom odredbi o delegiranju ovlasti iz članaka 1. i 14. Poslovnika Komisije.
                           
                        
                              —
                           
                           
                              Tužitelj nadalje ističe prigovor nezakonitosti članka 73. stavka 3. Uredbe 2018/1046.
                           
                        
            
                  2.
               
               
                  Drugi tužbeni razlog, koji se temelji na povredi prava obrane i temeljnog prava na dobru upravu.
                  
                              —
                           
                           
                              Tužitelj u tom pogledu ističe da pobijana odluka sadržava povredu koja se sastoji u tome da tužitelj nije imao mogućnost potpunog ostvarenja prava na kontradiktorni postupak, osobito pred dužnosnikom odgovornim za donošenje odluke.
                           
                        
                              —
                           
                           
                              Tužitelj nadalje ističe povredu obveze nepristranog i pažljivog provođenja ispitnog postupka, koja je utvrđena člankom 41. Povelje.
                           
                        
                              —
                           
                           
                              Tužitelj nadalje ističe prigovor nezakonitosti članka 136. stavka 6. Uredbe 2018/1046.
                           
                        
            
                  3.
               
               
                  Treći tužbeni razlog, koji se temelji na povredi članka 106. stavka 1. Financijske uredbe iz 2015. (2) i članka 136. stavka 2. Uredbe 2018/1046 – pogreška u ocjeni i nedostatno obrazloženje.
                  
                              —
                           
                           
                              Tužitelj u tom pogledu ističe da odluka sadržava povredu koja se sastoji u tome da je dužnosnik morao provjeriti, ocijeniti i u odluci objasniti, s obzirom na sve relevantne elemente, postojanje ili nepostojanje teške povrede dužnosti.
                           
                        
            
                  4.
               
               
                  Četvrti tužbeni razlog, koji se temelji na povredi članka 136. stavaka 6. i 7. Uredbe 2018/1046 – pogreška u ocjeni i nedostatno obrazloženje.
                  
                              —
                           
                           
                              Tužitelj u tom pogledu ističe da pobijana odluka sadržava povredu koja se sastoji u tome da je dužnosnik zbog nedostatka u izvođenju dokaza i pogrešaka u ocjeni smatrao neprikladnima popravne mjere koje je tužitelj donio u smislu članka 136. stavaka 6. i 7. Uredbe 2018/1046.
                           
                        
            
                  5.
               
               
                  Peti tužbeni razlog, koji se temelji na prigovoru o zastari ovlaštenja za isključenje gospodarskog subjekta u skladu s člankom 136. Uredbe 2018/1046 i na povredi načela proporcionalnosti
                  
                              —
                           
                           
                              Tužitelj u tom pogledu ističe da se smatra da je dužnosnikovo ovlaštenje da isključi tužitelja i naloži objavu isključenja zastarjelo.
                           
                        
                              —
                           
                           
                              Određivanje isključenja i njegove objave povređuje načelo proporcionalnosti.
                           
                        
            
         (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1. i ispravak SL 2018., L 294, str. 45.)
      
         (2)  Uredba (EU, Euratom) 2015/1929 Europskog parlamenta i Vijeća od 28. listopada 2015. o izmjeni Uredbe (EU, Euratom) br. 966/2012 o financijskim pravilima koja se primjenjuju na opći proračun Unije (SL 2015., L 286, str.1.)